ai4bharat/Pralekha huggingface dataset:
சிறுபான்மையினர் நலன் அமைச்சகம்
நாட்டின் கைவினைஞர்கள் மற்றும் கலைஞர்களுக்கு “கண்ணியமான வளர்ச்சி”யை ஹூனார்ஹாட் உறுதி செய்யும்
மத்திய நிதியமைச்சர் திரு அருண்ஜேட்லி மற்றும் சிறுபான்மையினர் நலத்துறை அமைச்சர் திரு முக்தார் அப்பாஸ் நக்வி ஆகியோர் புதுதில்லியில் இன்று  “ஹூனார் ஹாட்” எனப்படும் தொழில் திறன் கண்காட்சியை தொடங்கிவைத்தனர். இந்த கண்காட்சி புதுதில்லி கனாட் பிளேஸ், பாபா கரக் சிங் மார்க் பகுதியில் உள்ள அரசு கலைப் பொருள் விற்பனையக வளாகத்தில் 2019 ஜனவரி 12 முதல் 20 வரை நடைபெறும்.
நிகழ்ச்சியில் பேசிய திரு. அருண்ஜேட்லி, பாரம்பரியமிக்க தலைசிறந்த கைவினைக் கலைஞர்கள் நிறைந்த நாடாக இந்தியா திகழ்கிறது என்றார். இதுபோன்ற கண்காட்சிகள், நமது பாரம்பரியத்தை தேசிய அளவிலும், சர்வதேச அளவிலும் பிரபலப்படுத்துவதில் முக்கியப் பங்கு வகிப்பதாகவும் அவர் கூறினார்.
இந்த கண்காட்சிக்கு ஏற்பாடு செய்ததற்காக சிறுபான்மையினர் நலத்துறைக்கு பாராட்டு தெரிவித்த திரு. ஜேட்லி, இந்திய கைவினைஞர்களின் திறமையை வெளிப்படுத்த இந்தக் கண்காட்சி ஒரு சிறந்த முயற்சியாக அமையும் என்றும் குறிப்பிட்டார். கண்காட்சியில் இடம்பெற்றுள்ள உள்நாட்டு கைவினைப் பொருட்கள் மற்றும் கைத்தறி துணி வகைகளை பார்வையிட்ட திரு. ஜேட்லி, நாட்டின் அனைத்துப் பகுதிகளிலிருந்தும் வந்து இந்த கண்காட்சியில் பங்கேற்றுள்ள கைவினைக் கலைஞர்களையும் ஊக்கப்படுத்தினார்.
இந்திய கைவினைக் கலைஞர்களின் கலைப் பொருட்களை பிரபலப் படுத்துவது மிகவும் அவசியம் என்று வலியுறுத்திய அவர், அதற்கு இதுபோன்ற கண்காட்சிகள் சிறந்த வாய்ப்பாக அமையும் என்றும் குறிப்பிட்டார்.
நிகழ்ச்சியில் பேசிய திரு முக்தார் அப்பாஸ் நக்வி, இந்திய கைவினைக் கலைஞர்களின் சுய திறமையை நிரூபிக்க இதுபோன்ற கண்காட்சிகள் பயன்படும் என்றார். கைவினைக் கலைஞர்களின் கண்ணியமான வளர்ச்சியை இந்த கண்காட்சி உறுதி செய்யும் என்றும் அவர் குறிப்பிட்டார்.
வணிகம் மற்றும் தொழில்துறை அமைச்சகம்
இந்தியாவின் வர்த்தகம்: 2020 செப்டம்பர் மாதத்துக்கான ஆரம்பகட்ட தரவு
நாட்டின் ஏற்றுமதி கடந்த செப்டம்பர் மாதத்தில் 27.40 பில்லியன் அமெரிக்க டாலராக இருந்தது. கடந்தாண்டு செப்டம்பர் மாதத்துடன் ஒப்பிடுகையில் இந்தியாவின் ஏற்றுமதி 26.02 பில்லியன் டாலராக இருந்தது. இந்தாண்டு செப்டம்பர் மாதத்தில் ஏற்றுமதி 5.27% வளர்ச்சியடைந்துள்ளது. கடந்த ஏப்ரல்-செப்டம்டர் வரையிலான ஏற்றுமதி 125.06 அமெரிக்க டாலர். கடந்தாண்டு இதே காலத்துடன் ஒப்பிடுகையில் 21.43 % எதிர்மறையான வளர்ச்சி ஏற்பட்டுள்ளது.
நாட்டின் இறக்குமதி கடந்த செப்டம்பர் மாதத்தில் 30.31 பில்லியன் அமெரிக்க டாலராக இருந்தது. கடந்தாண்டு செப்டம்பர் மாதத்துடன் ஒப்பிடுகையில், இறக்குமதி 37.69 பில்லியன் அமெரிக்க டாலராக இருந்தது. இறக்குமதி இந்தாண்டு செப்டம்பர் மாதத்தில் 19.60% குறைந்துள்ளது. கடந்த ஏப்ரல் முதல் செப்டம்பர் வரையிலான இறக்குமதி 148.69 பில்லியன் அமெரிக்க டாலர். கடந்தாண்டு இதே காலத்துடன் ஒப்பிடுகையில் இந்த அளவு 248.08 பில்லியன் டாலர். இது 40.06 % எதிர்மறையான வளர்ச்சி.
2020, செப்டம்பர்-ல் இந்தியாவின் நிகர இறக்குமதியின், வர்த்தக பற்றாக்குறை 2.91 பில்லியன் அமெரிக்க டாலர். இது கடந்தாண்டு செப்டம்பரில் 11.67 பில்லியன் அமெரிக்க டாலர் வர்த்தக பற்றாக்குறையுடன் ஒப்பிடும்போது, 75.06% அளவுக்கு கணிசமான முன்னேற்றம் ஏற்பட்டுள்ளது.
பெட்ரோலியம் அல்லாத மற்றும் ரத்தின கற்கள் இல்லாத நகைகளின் ஏற்றுமதி கடந்த செப்டம்பர் மாதத்தில் 21.11 பில்லியன் அமெரிக்க டாலராக இருந்தது. கடந்தாண்டு செப்டம்பர் மாதத்துடன் ஒப்பிடும்போது, இந்த அளவு 19 பில்லியன் அமெரிக்க டாலராக இருந்தது. இது 11.12% நேர்மறையான வளர்ச்சியாகும்.
எண்ணெய் அல்லாத மற்றும் தங்கம் அல்லாத பொருட்களின் ஏற்றுமதி கடந்த செப்டம்பர் மாதத்தில் 21.80 பில்லியன் டாலராக இருந்தது. இது கடந்தாண்டு செப்டம்பர் மாதத்துடன் ஒப்பிடுகையில் 25.14 பில்லியன் அமெரிக்க டாலராக இருந்தது. இது 13.29% எதிர்மறையான வளர்ச்சி.
கடந்த செப்டம்பர் மாத ஏற்றுமதியில் நேர்மறையான வளர்ச்சி கண்ட முதல் 5 பொருட்கள், பிற தானியங்கள்  இரும்புத் தாது , அரிசி , எண்ணெய் உணவுகள் , கம்பளம் 
கடந்த செப்டம்பர் மாத இறக்குதியில் எதிர்மறை வளர்ச்சி கண்ட முதல் 5 பொருட்கள் வெள்ளி, கச்சா பருத்தி மற்றும் கழிவு  செய்திதாள், தங்கம், போக்குவரத்து சாதனங்கள் 
மேலும் மருந்து, அரிசி, இன்ஜினியரிங் பொருட்கள் ஏற்றுமதி அதிகரித்துள்ளது. எலக்ட்ரானிக் பொருட்கள், உலோகம் உட்பட இதர தாதுக்கள், மருந்து பொருட்கள் ஆகியவற்றின் இறக்குமதி அதிகரித்துள்ளது. ரத்தினக் கற்கள் மற்றும் நகை, நூல், கடற்சார் பொருட்கள் ஏற்றுமதி குறைந்துள்ளது. பெட்ரோலிய பொருட்கள், இயந்திரங்கள் மற்றும் எலக்ட்ரிக் பொருட்கள், போக்குவரத்து சாதனங்களின் இறக்குமதி குறைந்துள்ளது.
மேலும் விவரங்களுக்கு, இந்த ஆங்கில செய்தி குறிப்பை படிக்கவும்:
https://pib.gov.in/PressReleasePage.aspx?PRID=1660969
புதிய மற்றும் புதுப்பிக்கத்தக்க எரிசக்தி அமைச்சகம்
இந்திய விடுதலையின் அம்ரித் மகோத்சவத்தைக் கொண்டாடுகிறது, புதிய மற்றும் புதுப்பிக்கத்தக்க எரிசக்தி அமைச்சகம்: இந்தியாவின் பல நகரங்களில் சூரியமின்சக்திமயமாக்கம் குறித்த இணையக்கருத்தரங்கு
இந்திய நகரங்களில் சூரியமின்சக்திமயமாக்கம் குறித்த இணையக் கருத்தரங்கை, புதிய மற்றும் புதுப்பிக்கத்தக்க எரிசக்தி அமைச்சகம் உலக வங்கியின் ஆதரவுடன் நடத்தியது. மேலும், ஆன்லைன் பயிற்சிகள், டிஸ்காம் நிறுவன அதிகாரிகள் மற்றும் சூரிய மின்சக்தி தூதுவர்களின் பிரச்சாரங்கள் நேற்று நடத்தப்பட்டன. இந்திய விடுதலையின் அம்ரித் மகோத்சவத்தைக் கொண்டாட, 2021 ஆகஸ்ட் 23ஆம் தேதி முதல் 27ஆம் தேதி வரையிலான வாரத்தில் பல நிகழ்ச்சிகளை புதிய மற்றும் புதுப்பிக்கத்தக்க எரிசக்தி அமைச்சகம் நடத்துகிறது.
ஒவ்வொரு மாநிலத்திலும், குறைந்தது ஒரு நகரத்தில், அனைத்து மின் தேவைகளையும் சூரிய மின்சக்தி அல்லது இதர புதுப்பிக்கத்தக்க எரிசக்தி மூலம் நிறைவேற்ற வேண்டும் என பிரதமர் விரும்புகிறார். குறைந்த மின் கட்டணம், குறைந்த மாசு, குறைந்த கார்பன் வெளியேற்றம் மூலம் சூரிய மின்சக்தி நகரங்கள் அதிகம் பயன் பெறும்.
இந்த இணையக் கருத்தரங்கில், புதிய மற்றும் புதுப்பிக்கத்தக்க எரிசக்தி அமைச்சகத்தின் இணைச் செயலாளர் திரு அமிதேஷ் சின்ஹா கூறுகையில், சூரிய மின்சக்தி நகரங்களாக உருவாகக் கூடிய நகரங்களை 22 மாநிலங்களும் / யூனியன் பிரதேசங்களும் அடையாளம் கண்டுள்ளன. இங்கு சூரிய மின்சக்தித் தகடுகளை கூரை மேல் அமைப்பது, கழிவுகளை எரிசக்தியாக மாற்றும் ஆலைகளை நிறுவுவது, காற்று, நீர் மின்சக்தி நிலையங்களை அமைப்பது குறித்து ஆராய்வது, சூரிய மின்சக்தித் தெரு விளக்குகள், சூரிய மின்சக்தி உற்பத்தி செய்யும் கோபுரங்கள் அமைப்பது போன்றவை இலக்காக இருக்கும் என அவர் தெரிவித்தார். நகரங்களை சூரியமின்சக்தி மயமாக்கும் முக்கிய அம்சங்கள் மற்றும் அணுகுமுறைகள் குறித்து உலக வங்கி பிரதிநிதி விரிவான விளக்கம் அளித்தார்.
இதைத் தொடர்ந்து பொதுமக்கள் பங்கேற்ற கலந்துரையாடல் நிகழ்ச்சி நடந்தது. இதில் சூரிய மின்சக்தித் தகடுகளை தங்கள் வீட்டுக் கூரைகளில் பொருத்தியவர்கள், தங்கள் அனுபவங்களையும், பயன்களையும் பகிர்ந்து கொண்டனர். சூரிய மின்சக்தி நகரம் அமலாக்கம் பற்றிய நிபுணர் குழு ஆலோசனையும் நடந்தது. இதில், பீகார், ஒடிசா, மத்தியப்பிரதேசம் மற்றும் குஜராத் மாநிலங்களின் மூத்த அதிகாரிகள் பங்கேற்று சூரிய மின்சக்தி நகரை உருவாக்கும் திட்டங்களின் முக்கிய விவரங்கள், சாதனைகள், சூரிய மின்சக்தி நகர திட்ட அமலாக்கத்தில் மேற்கொள்ள வேண்டிய நடவடிக்கைகள் குறித்து ஆலோசித்தனர்.
மேலும் விவரங்களுக்கு இந்த ஆங்கிலச் செய்திக் குறிப்பைக் காணவும்:
https://pib.gov.in/PressReleasePage.aspx?PRID=1748506
பிரதமர் அலுவலகம்
கேதார்நாத் மறுகட்டுமானத் திட்டம் குறித்து பிரதமர் ஆய்வு
பிரதமர் திரு. நரேந்திர மோடி, உத்தரகாண்ட் மாநில அரசுடன் கேதார்நாத் மேம்பாடு மற்றும் மறுகட்டுமானத் திட்டம் குறித்து காணொலிக் காட்சி மூலம் ஆய்வு மேற்கொண்டார்.
ஆலயத்தை மறுகட்டமைக்கும் தமது தொலைநோக்கு பற்றி குறிப்பிட்ட பிரதமர், கேதார்நாத், பத்ரிநாத் போன்ற புனித தலங்களுக்கான மேம்பாட்டுத் திட்டங்களை, சுற்றுச்சூழலுக்கு உகந்த, இயற்கையுடன் இயைந்து, சுற்றுப்புறங்களைப் பாதுகாக்கும் வகையில், மாநில அரசு உரிய கால அவகாசத்திற்குள், படைப்பாற்றலுடன் வடிவமைக்க வேண்டும் என்று கேட்டுக்கொண்டார்.
தற்போதைய சூழல் மற்றும் புனித தலங்களுக்கு சுற்றுலாப் பயணிகள் மற்றும் பக்தர்கள் வருகை மிகவும் குறைவாக உள்ள நிலை ஆகியவற்றைக் கருத்தில் கொண்டு, நிலுவையில் உள்ள பணிகளை நிறைவு செய்ய தற்போதைய கட்டுமானப் பருவத்தைப் பயன்படுத்திக் கொள்ளலாம் என்று பிரதமர் யோசனை தெரிவித்தார். பணிகளை மேற்கொள்ளும் போது, சமூக இடைவெளி விதிமுறைகள் பின்பற்றப்பட வேண்டும் என்றும் அவர் வலியுறுத்தினார். வருங்காலங்களில், சுற்றுலா நீடித்திருக்க உள்கட்டமைப்பு மற்றும் வசதிகளை உருவாக்க இது உதவும்.
குறிப்பிட்ட யோசனைகளின் ஒரு பகுதியாக, ராம்பனிலிருந்து கேதார்நாத் வரையிலான பிரிவில், இதர பாரம்பரிய மற்றும் ஆன்மீகத் தலங்களை மேம்படுத்துவது தொடர்பான அறிவுறுத்தல்களையும் பிரதமர் வழங்கினார். கேதார்நாத் முக்கிய ஆலயத்தின் மறுமேம்பாட்டுப் பணிகளுடன், கூடுதலாக இந்தப் பணிகள் மேற்கொள்ளப்படும்.
வாசுகி தால் வழியாக ,பக்தர்களைக் கவரும் பிரம்ம கமால் வாடிகா  மற்றும் அருங்காட்சியகம் ஆகியவற்றின் மேம்பாட்டு நிலவரம் தொடர்பான விரிவான விவாதமும் கூட்டத்தில் நடைபெற்றது. பழைய நகரக் குடியிருப்புகள் வரலாற்றுச் சிறப்பு மிக்க இடங்கள் ஆகியவற்றின் முந்தைய அசல் கட்டடக்கலை தோற்றம் மாறாமல், சுற்றுச்சூழலுக்கு ஏற்ற வாகன நிறுத்துமிடங்கள் போன்ற இதர வசதிகளை கோவிலில் இருந்து வரும் வழியில் இடைவெளி விட்டு மேற்கொள்வது பற்றியும் விவாதிக்கப்பட்டது.
இந்த விவாதத்தில், உத்தரகாண்ட் முதலமைச்சர் திரு. திரிவேந்திர சிங் ராவத் மற்றும் இதர மூத்த அதிகாரிகள் கலந்து கொண்டனர்.
சுகாதாரம் மற்றும் குடும்ப நலத்துறை அமைச்சகம்
அனைத்து யூனியன் பிரதேசங்களில் கொவிட்-19 நிலவரம் குறித்து மத்திய உள்துறை செயலாளர் ஆய்வு
கொவிட் நிலவரம், மேலாண்மை, உத்திகள் குறித்து அனைத்து யூனியன் பிரதேசங்களின் தலைமை செயலாளர்களுடன் மத்திய உள்துறை செயலாளர் திரு அஜய் குமார் பல்லா, மத்திய சுகாதாரத்துறை செயலாளர் திரு ராஜேஷ் பூஷனுடன் இணைந்து ஆய்வுக் கூட்டம் நடத்தினார்.
காணொலி மூலம் நடந்த இந்த ஆய்வுக் கூட்டத்தில், நிதி ஆயோக் சுகாதார உறுப்பினர் டாக்டர் வி.கே.பால், இந்திய மருத்துவ ஆராய்ச்சி கவுன்சில் தலைமை இயக்குனர் டாக்டர் பலராம் பர்கவா மற்றும் யூனியன் பிரதேசங்களின் டிஜபிக்கள் பங்கேற்றனர்.
நாடு முழுவதும் கொவிட் பாதிப்பு அதிகரித்துள்ளதை மத்திய உள்துறைச் செயலாளர் சுட்டிக் காட்டினார். கடந்த ஜனவரி முதல் தேதி அன்று 20,000-ஆக இருந்த கொவிட் பாதிப்பு தற்போது 10 மடங்குக்கு மேல் அதிகரித்துள்ளது. கடந்த 11 நாட்களில் புதிய பாதிப்பு இரு மடங்கு அதிகரித்துள்ளது.
அனைத்து யூனியன் பிரதேசங்களில் கொவிட் சிகிச்சை பெறுபவர்களின் எண்ணிக்கை, வார அளவிலான பரிசோதனைகள், பாதிப்பு வீதம், புதிய பாதிப்புகள் ஆகியவற்றின் விவரங்கள் இந்த கூட்டத்தில் தெரிவிக்கப்பட்டன.
கட்டுப்படுத்துதல் நடவடிக்கை குறித்தும், கொவிட் சிகிச்சை பெறுபவர்களின் மேலாண்மைக்கு மேற்கொள்ளும் முயற்சிகளையும் யூனியன் பிரதேசங்கள் பகிர்ந்து கொண்டன. தங்கள் பிரதேசங்களுக்கு வரும் பயணிகளால் கொவிட் பாதிப்பு அதிகரிப்பதாக லடாக், ஜம்மு காஷ்மீர் மற்றும் லட்சத்தீவு ஆகியவை சுட்டிக் காட்டின.
கொவிட் நோயாளிகளுக்கான படுக்கைகளுக்கு பற்றாக்குறை நிலவுவதாகவும், இவற்றை சமாளிக்க, டிஆர்டிஓ சமீபத்தில் செயல்படுத்திய கொவிட் மருத்துவமனையைப் பயன்படுத்தும் முயற்சிகள் மேற்கொள்ளப்பட்டதாகவும் தெரிவிக்கப்பட்டது. மருத்துவமனைகளின் படுக்கைகளை அதிகரிக்க கடந்தாண்டும், இந்தாண்டும் மத்திய அரசு சரியான நேரத்தில் உதவியதற்கு தில்லி அரசு நன்றி தெரிவித்தது.
விரிவான ஆலோசனைக்குப்பின், யூனியன் பிரதேசங்களில் தீவிர கண்காணிப்பு, கொவிட் தடுப்பு நடவடிக்கைகள், கட்டுப்பாடுகளை பின்பற்றும்படி மத்திய உள்துறை செயலாளர் வலியுறுத்தினார். பாதிப்பு அதிகம் உள்ள பகுதிகளில் ஆர்டி-பிசிஆர் மற்றும் விரைவு பரிசோதனையை அதிகரிக்கும்படியும் அவர் ஆலோசனை வழங்கினார்.
தற்போதைய கொவிட் சூழல் குறித்து கவலை தெரிவித்த டாக்டர் வி.கே.பால், கொவிட் நடவடிக்கையில் அடுத்த மூன்று வாரங்கள் மிகவும் முக்கியமானதாக இருக்கும் என குறிப்பிட்டார். யூனியன் பிரதேசங்களின் நிர்வாகிகள், மூன்று வாரங்களுக்கு முன்கூட்டியே திட்டமிட வேண்டும் என அறிவுறுத்தப்பட்டுள்ளது.
கட்டுப்பாடு மற்றும் கொவிட் மேலாண்மை நடவடிக்கைகளில், யூனியன் பிரதேசங்களின் முயற்சிகளுக்கு மத்திய அரசு தொடர்ந்து முழு ஆதரவு அளிக்கும் என மத்திய உள்துறை செயலாளர் உறுதி அளித்தார்.
மேலும் விவரங்களுக்கு, இந்த ஆங்கில செய்திக் குறிப்பை படிக்கவும்:
https://pib.gov.in/PressReleasePage.aspx?PRID=1712853
பாதுகாப்பு அமைச்சகம்
இந்திய கடலோரக் காவல்படையின் தலைமை இயக்குனராக கே நடராஜன் பொறுப்பேற்றார்
இந்திய கடலோரக் காவல்படையின் 23-வது தலைவராக திரு. கிருஷ்ணசாமி நடராஜன் புதுதில்லியில் இன்று  பொறுப்பேற்றுக் கொண்டார். இந்திய கடலோரக் காவல்படையின் ஐந்தாம் தொகுதி அலுவலரான இவர், ஜனவரி 1984-ல் பணியில் சேர்ந்தார். தொடக்க காலத்தில் வெர்ஜீனியாவின் யார்க்டவுனில் உள்ள அமெரிக்க கடலோர காவல்படை பயிற்சி மையத்தில், தேடுதல் மற்றும் மீட்புப் பணி, கடல்சார் பாதுகாப்பு மற்றும் துறைமுக செயல்பாடுகளில் அவர் நிபுணத்துவம் பெற்றார். சென்னை பல்கலைக்கழகத்தில், பாதுகாப்புத் துறையில் முதுநிலைப் பட்டம் பெற்றவரான தலைமை இயக்குனர், வெலிங்டனில் உள்ள முப்படை அதிகாரிகள் பயிற்சி கல்லூரியிலும் பயின்றுள்ளார்.
கடந்த 35 ஆண்டுகளாக கடலோர காவல்படையில் பணியாற்றி வரும் கே நடராஜன், கடலோர காவல்படையின் பல்வேறு ரோந்து கப்பல்களை தலைமையேற்று வழிநடத்தியிருப்பதுடன், கடலோர காவல்படையின் 5-ம் மாவட்ட  கமாண்டராகவும், மண்டபத்தில் உள்ள இந்திய கடலோர காவல்படை முகாமின் கமாண்டிங் அதிகாரியாகவும், கொச்சியில் உள்ள கடலோர காவல்படை பயிற்சி மைய பொறுப்பு அதிகாரியாகவும் பணியாற்றியுள்ளார்.
இவரது தலைசிறந்த பணியைப் பாராட்டி, குடியரசுத் தலைவரின் தத்ரக்ஷக் பதக்கம் வழங்கி கௌரவிக்கப்பட்டுள்ளார்.
மத்திய அமைச்சரவை
இந்தியா மற்றும் டென்மார்க் இடையேயான கடற்சார் பிரச்சினைகள் குறித்த புரிந்துணர்வு உடன்படிக்கைக்கு மத்திய அமைச்சரவை ஒப்புதல்
பிரதமர் திரு.நரேந்திர மோடி தலைமையில் இன்று கூடிய மத்திய அமைச்சரவை, இந்தியா மற்றும் டென்மார்க் இடையேயான கடற்சார் பிரச்சினைகள் குறித்த புரிந்துணர்வு உடன்படிக்கைக்கு ஒப்புதல் வழங்கியது. இந்த ஒப்பந்தம் 2019, ஜனவரி மாதத்தில் டென்மார்க்கிலிருந்து இந்தியாவிற்கு வருகை தரவுள்ள மிக முக்கிய பிரமுகரின் வருகையின்போது கையெழுதிடப்பட உள்ளது.
நன்மைகள்
இந்த புரிந்துணர்வு உடன்படிக்கையில் கையெழுத்திடுவது, இருதரப்பு ஒத்துழைப்பிற்கான துறைகள் குறித்து இரு நாடுகளும் கண்டறிய வழிவகுக்கும்:
- இந்தியா மற்றும் டென்மார்க் இடையே கடற்சார் துறைகளில் இரு நாடுகளுக்குமிடையே ஒத்துழைப்பு மற்றும் முதலீடுகளுக்கு வழி வகுத்தல்.
- இரு நாடுகளும், தரமான கப்பல் தயாரிப்பை உறுதி செய்வதற்காக இரு தரப்பு திறன்களை மேம்படுத்தும் வகையில் நிபுணத்துவம், வெளியீடுகள், தகவல், தரவு மற்றும் புள்ளிவிபரங்களை பகிர்ந்துக் கொள்ளுதல்; பசுமை கடற்சார் தொழில்நுட்பம் மற்றும் கப்பல் கட்டுமானத் துறையில் கூட்டுறவு; இந்திய கப்பல் பதிவிற்கு  அங்கீகரிக்கப்பட்ட அமைப்பு என்ற தகுதியை அளித்தல், கடற்சார் பயிற்சி மற்றும் கல்வித் துறைகளில் கூட்டுறவு;
- வணிக கப்பல் மற்றும் கடற்சார் போக்குவரத்து விஷயங்கள் தொடர்பான ஆராய்ச்சி மற்றும் வளர்ச்சித் துறைகளில் நிலையான கூட்டுறவு; மற்றும்
- இந்த ஒப்பந்தம், இரு நாடுகளுக்கும், இருதரப்பு மற்றும் சர்வதேச அளவில், பரஸ்பரம் நன்மையளிப்பதற்கான வாய்ப்புகள் குறித்த கூட்டுறவினை மேலும் விரிவுபடுத்தும்.
பின்னணி
இந்தியாவின் முக்கிய வணிக பங்குதாரர்களில் டென்மார்க்கும் ஒன்றாகும். மருத்துவ/மருந்துப் பொருட்கள், எரிசக்தியை உருவாக்கும் இயந்திரங்கள், தொழிற்சாலை இயந்திரங்கள், உலோக தாதுகள், கரிம இரசாயணங்கள், போன்றவை டென்மார்க்கிலிருந்து இந்தியாவிற்கு இறக்குமதி செய்யப்படும் முக்கிய பொருட்களாகும். ஆடைகள், ஜவுளிகள்/ துணிகள்/நூல்கள், சாலை வாகனங்கள் மற்றும் உதிரி பொருட்கள், உலோக பொருட்கள், இரும்பு மற்றும் எஃகு, காலணி மற்றும் பயணப் பொருட்கள் போன்றவை இந்தியாவிலிருந்து டென்மார்க்கிற்கு ஏற்றுமதி செய்யப்படும் முக்கிய பொருட்களாகும். இரு நாடுகளுக்குமிடையேயான இருதரப்பு வணிகத்தை மேம்படுத்தவும் மற்றும் கடற்சார் துறையில் கூட்டுறவு மற்றும் ஒத்துழைப்பை உறுதி செய்திடவும், டென்மார்க்குடன் இருதரப்பு புரிந்துணர்வு உடன்படிக்கை ஏற்படுத்திட முன்மொழியப்பட்டது.
(Visitor Counter : 130
தகவல் மற்றும் ஒலிபரப்பு அமைச்சகம்
கொவிட்-19 சரியான நடத்தை முறைக்கான மக்கள் இயக்கத்தை மாண்புமிகு பிரதமர் துவக்கி வைக்க இருக்கிறார்
கொவிட்-19 சரியான நடத்தை முறை குறித்த மக்கள் இயக்கத்துக்கான பிரச்சாரத்தை பிரதமர் திரு நரேந்திர மோடி நாளை  டிவிட்டர் பதிவொன்றின் மூலம் துவக்கி வைக்கிறார்.
எதிர்வரும் பண்டிகைகள், குளிர் காலம் மற்றும் பொருளாதார நடைமுறைகள் மீண்டும் தொடங்கி இருப்பதை கருத்தில் கொண்டு இந்த பிரச்சாரம் திட்டமிடப்பட்டுள்ளது.
மக்கள் பங்களிப்பை ஊக்கப்படுத்தும் நோக்கத்தில் இந்த பிராச்சாரம் தொடங்குகிறது. 'முகக்கவசம் அணியுங்கள், தனிநபர் இடைவெளியை கடைபிடியுங்கள், கை தூய்மையை பேணுங்கள்' ஆகிய முக்கிய செய்திகளை வலியுறுத்தும் வகையில் இந்த குறைந்த செலவில் அதிக தாக்கத்தை உண்டாக்கக்கூடிய பிரச்சாரம் அமையும்.
அனைவராலும் கொவிட்-19 உறுதிமொழி எடுத்துக்கொள்ளப்படும். மத்திய அரசின் அமைச்சங்கங்கள்/துறைகள் மற்றும் மாநில அரசுகள்/யூனியன் பிரதேசங்களால் கீழ்கண்ட முக்கிய அம்சங்களோடு ஒரு செயல்திட்டம் செயல்படுத்தப்படும்.அதிக பாதிப்புகள் உள்ள மாவட்டங்களில் பகுதி சார்ந்த இலக்கு நிர்ணயித்த தொடர்புஒவ்வொரு குடிமகனையும் சென்றடையும் வகையில் எளிமையான, எளிதில் புரிந்து கொள்ளக்கூடிய தகவல்கள்அனைத்து ஊடக தளங்களையும் பயன்படுத்தி நாடு முழுவதும் பிரச்சாரம்முன்கள பணியாளர்களை ஈடுபடுத்தி மற்றும் அரசு திட்டங்களின் பயனாளிகளை சென்றடையும் விதத்தில் பொது இடங்களில் பதாகைகள் மற்றும் சுவரொட்டிகள்அரசு வளாகங்களில் பதாகைகள்/சுவர் சித்திரங்கள்/மின்னணு பலகைகள்ஊள்ளூர் மற்றும் தேசிய அளவில் புகழ்பெற்றவர்களை ஈடுபடுத்தி பிரச்சாரம்தொடர் விழிப்புணர்வை உருவாக்குவதற்காக ஊர்திகளில் பிரச்சாரம்ஒலி தகவல்கள்: துண்டு பிரசுரங்கள்/விழிப்புணர்வு கையேடுகள்கொவிட் தகவல்களை பரப்புவதற்காக உள்ளூர் கேபிள் ஆப்பரேட்டர்களின் ஆதரவை கோருதல்சிறப்பான சென்றடைதல் மற்றும் தாக்கத்தை உறுதி செய்வதற்காக அனைத்து தளங்களிலும் ஒருங்கிணைந்த ஊடக பிரச்சாரம்
---
(Visitor Counter : 187
அறிவியல் மற்றும் தொழில்நுட்பத்துறை
பஞ்சாப் மாநிலம் ஜலந்தரில், 2019 ஜனவரி 3 அன்று 106-வது இந்திய அறிவியல் மாநாட்டை பிரதமர் திரு. நரேந்திர மோடி தொடங்கிவைக்கிறார்
உலகின் மிகப்பெரிய அறிவியல் மாநாடாகக் கருதப்படும் “இந்திய அறிவியல் மாநாடு – 2019”, பஞ்சாப் மாநிலம் ஜலந்தரில், 2019 ஜனவரி 3 முதல், 7 ஆம் தேதி வரை நடைபெறவுள்ளது. ‘எதிர்கால இந்தியா: அறிவியல் மற்றும் தொழில்நுட்பம்’ என்பதை மையக்கருத்தாகக் கொண்டு நடைபெறும் இந்த மாநாட்டை பிரதமர் திரு. நரேந்திர மோடி ஜனவரி 3-ம் தேதி தொடங்கிவைக்கிறார். நோபல் பரிசு பெற்ற அறிஞர்கள், மத்திய அமைச்சர்கள், அறிவியல் கொள்கை உருவாக்குவோர், நிர்வாகிகள், பிரபல விஞ்ஞானிகள், ஆண்-பெண் இளம் ஆராய்ச்சியாளர்கள் & இந்தியாவிலிருந்தும், வெளிநாடுகளில் இருந்தும் வரும் பள்ளி மாணவர்கள் உள்ளிட்ட சுமார் 30,000 பிரதிநிதிகள் பங்கேற்கும் இந்த மாநாட்டில் பிரதமர் மோடி உரையாற்றுகிறார்.
ஐந்துநாள் நடைபெறும் இந்த மாநாட்டில், 100-க்கும் மேற்பட்ட கருத்தரங்குகள் மற்றும் அறிவியல் தொழில்நுட்பம் சார்ந்த நிகழ்ச்சிகள் நடைபெறவுள்ளது. பாதுகாப்பு ஆரோய்ச்சி மற்றும் மேம்பாட்டு நிறுவனம், இஸ்ரோ, மத்திய அறிவியல் தொழில்நுட்பத்துறை, எய்ம்ஸ், யு.ஜி.சி., ஏ.ஐ.சி.டி.ஈ போன்ற அமைப்புகளைச் சேர்ந்த நிபுணர்களும், அமெரிக்கா, இங்கிலாந்து, இந்தியா மற்றும் பல்வேறு நாடுகளின் பிரசித்திப் பெற்ற பல்கலைக்கழகங்களைச் சேர்ந்த அறிஞர்களும் இதில் கலந்துகொள்கின்றனர். மத்திய அமைச்சர்கள் டாக்டர் ஹர்ஷ்வர்தன், ஸ்மிருதி இரானி ஆகியோரும் இதில் பங்கேற்கவுள்ளனர்.
மாநாட்டின் 2-ம் நாளான ஜனவரி 4 அன்று குழந்தைகள் அறிவியல் மாநாடும், 3-ம் நாளான 5-ம் தேதி அறிவியல் தொடர்பாளர்கள் சந்திப்பு மற்றும் பெண்கள் அறிவியல் மாநாடும் நடைபெறவுள்ளன. இந்த மாநாட்டின் ஒரு பகுதியாக இந்தியாவின் கௌரவம் என்ற தலைப்பிலான மாபெரும் கண்காட்சியும் நடைபெறவுள்ளது.
சுகாதாரம் மற்றும் குடும்ப நலத்துறை அமைச்சகம்
இந்தியாவில் செலுத்தப்பட்ட மொத்த கோவிட்-19 தடுப்பூசி எண்ணிக்கை 210.02 கோடியைக் கடந்தது
இந்தியாவில் கொவிட்-19 தடுப்பூசியை பொறுத்தவரை இன்று காலை 7 மணி நிலவரப்படி 210.02 கோடிக்கும் அதிகமான  டோஸ்கள் செலுத்தப்பட்டுள்ளன 2,79,49,087 அமர்வுகள் மூலம் இந்த சாதனை படைக்கப்பட்டுள்ளது.
12-14 வயதிற்குட்பட்டோருக்கான கொவிட்-19 தடுப்பூசி, 16 மார்ச் 2022 முதல் செலுத்தப்பட்டு வருகிறது. இதுவரை, ஏறத்தாழ 3.99 கோடிக்கும் அதிகமான  இளம் பருவத்தினருக்கு கொவிட்-19 தடுப்பூசியின் முதல் டோஸ் செலுத்தப்பட்டுள்ளது. 18-59 வயதுடையவர்களுக்கு கொவிட்-19 முன்னெச்சரிக்கை தவணை தடுப்பூசி செலுத்தும் பணி 10 ஏப்ரல் 2022 அன்று தொடங்கியது..
இந்தியாவில் தற்போது சிகிச்சை பெறுவோரின் எண்ணிக்கை 97,648 மிகக் குறைவாக உள்ளது. நாட்டின் மொத்த நோய் தொற்று உள்ளவர்கள் தற்போது 0.22 சதவீதமாக உள்ளனர்.
இதை தொடர்ந்து இந்தியாவில் குணமடைந்தோர் விகிதம் 98.59 சதவீதமாக உள்ளது. கடந்த 24 மணி நேரத்தில் 11,726 பேர் குணமடைந்துள்ளனர். பெருந்தொற்றின் தொடக்கத்திலிருந்து இதுவரை குணமடைந்தோர் மொத்த எண்ணிக்கை 4,37,23,944.
இந்தியாவில் கடந்த 24 மணி நேரத்தில் 9,531 புதிய நோயாளிகள் பதிவு செய்யப்பட்டுள்ளனர்.
கடந்த 24 மணி நேரத்தில் 2,29,546 கொவிட் பரிசோதனைகள் செய்யப்பட்டன. இதுவரை மேற்கொள்ளப்பட்ட மொத்த பரிசோதனைகளின் எண்ணிக்கை 88.27 கோடி  வாராந்திரத் தொற்று 3.59 சதவீதமாக உள்ளது. தினசரித் தொற்று விகிதம் 4.15 சதவீதமாக பதிவாகியுள்ளது.
மேலும் தகவல்களுக்கு, இந்த ஆங்கில செய்திக் குறிப்பைக் காணவும்: https://pib.gov.in/PressReleasePage.aspx?PRID=1853487
இளைஞர் நலன் மற்றும் விளையாட்டு அமைச்சகம்
குளிர்கால ஒலிம்பிக்கிற்கு செல்லும் முகமது ஆரிப் கான் டார்கெட் ஒலிம்பிக் போடியம் திட்டத்தில் சேர்க்கப்பட்டார்
சீனாவின் பெய்ஜிங்கில் இவ்வருடம் பிப்ரவரியில் திட்டமிடப்பட்டுள்ள குளிர்கால ஒலிம்பிக் வரை, ஆல்பைன் பனிச்சறுக்கு வீரர் முகமது ஆரிப் கானை டார்கெட் ஒலிம்பிக் போடியம் திட்டத்தின்  முதன்மை குழுவில் சேர்க்க விளையாட்டு அமைச்சகத்தின் மிஷன் ஒலிம்பிக் பிரிவு ஒப்புதல் அளித்துள்ளது.
குளிர்கால ஒலிம்பிக்கில் ஸ்லாலோம் மற்றும் ஜெயண்ட் ஸ்லாலோம் நிகழ்வுகளில் கான் பங்கேற்பார். சீனாவில் நடைபெறும் மாபெரும் நிகழ்வுக்கு முன்னதாக, ஐரோப்பாவில் பயிற்சி மற்றும் உபகரணங்களை வாங்குவதற்கு டாப்ஸின் கீழ் அவருக்கு ரூ 17.46 லட்சம் வழங்க ஒப்புதல் அளிக்கப்பட்டுள்ளது. கானின் தற்போதைய பயிற்சி தளம் ஆஸ்திரியாவில் உள்ளது, அங்கு அவர் தனது பயிற்சியாளர் மற்றும் பிசியோ நிபுணருடன் இருக்கிறார்.
குளிர்கால ஒலிம்பிக்கிற்கு கான் தகுதி பெற்றதிலிருந்து 35 நாட்கள் ஐரோப்பிய பயிற்சி முகாமிற்கு மிஷன் ஒலிம்பிக் பிரிவு ஒப்புதல் அளித்தது. கடந்த ஆண்டு டிசம்பரில் மாண்டினீக்ரோவில் நடந்த போட்டியில் ராட்சத ஸ்லாலோமில் ஒதுக்கீட்டு இடத்தை அவர் வென்றார்.
அதற்கு ஒரு மாதத்திற்கு முன்பாக,ஸ்லாலோம் நிகழ்வுக்கான ஒதுக்கீட்டு இடத்தை அவர் பெற்றார். 2022 குளிர்கால ஒலிம்பிக் போட்டிகளில் இடம் பிடித்த நாட்டின் முதல் தடகள வீரர் என்ற பெருமையைத் தவிர, இரண்டு வெவ்வேறு குளிர்கால ஒலிம்பிக் போட்டிகளில் நேரடி ஒதுக்கீட்டு இடங்களை வென்ற முதல் இந்தியர் என்ற தனிச்சிறப்பையும் கான் பெற்றார்.
குல்மார்க்கைச் சேர்ந்த தடகள வீரரான இவர், 2011-ம் ஆண்டு உத்தரகாண்டில் நடைபெற்ற தெற்காசிய குளிர்கால விளையாட்டுப் போட்டிகளில், ஸ்லாலோம் மற்றும் ஜெயண்ட் ஸ்லாலோம் போட்டிகளில் இரண்டு தங்கப் பதக்கங்களை வென்றிருந்தார்.
மேலும் விவரங்களுக்கு, இந்த ஆங்கில செய்திக் குறிப்பைக் காணவும்:
https://www.pib.gov.in/PressReleasePage.aspx?PRID=1788319
ரெயில்வே அமைச்சகம்
ரயில்களில் பெண் பயணிகளின் பாதுகாப்பு
காவல்துறை, பொது ஒழுங்கு ஆகியவை இந்திய அரசியல் சாசனத்தில் 7-வது அட்டவணையின் கீழ், மாநிலங்களின் கீழ் வருகிறது. அதனால் சட்டம், ஒழுங்கைப் பராமரித்தல், குற்றச்செயல்கள் குறித்த புலன்விசாரணை, பதிவு செய்தல், கைது நடவடிக்கை, தடுப்பு நடவடிக்கைகள் ஆகியவை மாநில அரசுகளின் பொறுப்பாகும்.
ரயில்வே காவல்துறை போன்ற சட்ட அமலாக்க முகமைகளின் வழியாக பாதுகாப்பை ரயில்வே பராமரித்து வருகிறது. ரயில்வே பாதுகாப்புப் படை பயணிகளின் பாதுகாப்பில் தனிக் கவனம் செலுத்தி வருகிறது. குறிப்பாக, பெண் பயணிகளின் பாதுகாப்பை உறுதி செய்ய பல்வேறு பாதுகாப்பு நடவடிக்கைகளை ரயில்வே மேற்கொண்டு வருகிறது. அதன்படி ரயில்களில், ரயில்வே பாதுகாப்புப் படை காவல் துறையினர் பணியில் ஈடுபடுத்தப்பட்டுள்ளனர். ரயில் பயணிகளுக்கான பாதுகாப்புத் தொடர்பான உதவி எண் 139, 24 மணி நேரமும் இயங்கி வருகிறது. பெண்களுக்கென ஒதுக்கப்பட்ட ரயில் பெட்டிகளில், ஆண் பயணிகள் நுழைய தடை விதிக்கப்பட்டுள்ளது. சமூக ஊடகங்கள் மூலம் ரயில்வே, பயணிகளுடன் தொடர்பில் உள்ளது. குற்றச்செயல்கள் குறித்து எச்சரிக்கையுடன் இருக்குமாறு அடிக்கடி அறிவிப்புகள் வெளியிடப்பட்டு வருகின்றன. 5,882 ரயில் பெட்டிகளில் சிசிடிவி கேமராக்கள் பொருத்தப்பட்டுள்ளன.
அடிப்படை மருத்துவ வசதிகளும் சில ரயில்களில் செய்யப்பட்டு பயணிகளுக்கு உதவி வருகிறது.
மாநிலங்களவையில் எழுத்து மூலம் அளித்த பதிலில் ரயில்வே அமைச்சர் திரு அஸ்வினி வைஷ்ணவ் தெரிவித்துள்ளார்.
பிரதமர் அலுவலகம்
பெண்களுக்கு ஊக்கமளிப்பதற்காக தமது சமூக ஊடக கணக்குகளை விட்டுக்கொடுக்க பிரதமர் முடிவு
மகளிர் தினத்தில் பெண்களுக்கு ஊக்கமளிப்பதற்காக தமது சமூக ஊடகக் கணக்குகளை அவர்களிடம் விட்டுக் கொடுக்கப் போவதாக பிரதமர் நரேந்திர மோடி தெரிவித்துள்ளார்.
“இந்த மகளிர் தினத்தில், தங்களது வாழ்க்கை மற்றும் செயல்பாடு மூலம் நம்மை ஈர்த்துள்ள பெண்களிடம் எனது சமூக ஊடகக் கணக்குகளை விட்டுக்கொடுக்க உள்ளேன். இது அவர்கள் லட்சக்கணக்கானோரிடம் ஊக்கத்தை ஏற்படுத்துவதற்கு உதவிகரமாக இருக்கும். நீங்கள் அதுபோன்ற பெண்ணா? அல்லது அதுபோன்று ஊக்கமளிக்கக் கூடிய பெண்ணை உங்களுக்குத் தெரியுமா? இதுபற்றிய குறிப்புகளை #SheInspireUs என்ற சொல்லைப் பயன்படுத்தி பகிர்ந்து கொள்ளவும்” என்று பிரதமர் தெரிவித்துள்ளார்.
இந்த மகளிர் தினத்தில், தங்களது வாழ்க்கை மற்றும் செயல்பாடு மூலம் நம்மை ஈர்த்துள்ள பெண்களிடம் எனது சமூக ஊடகக் கணக்குகளை விட்டுக்கொடுக்க உள்ளேன். இது அவர்கள் லட்சக்கணக்கானோரிடம் ஊக்கத்தை ஏற்படுத்துவதற்கு உதவிகரமாக இருக்கும்.
நீங்கள் அதுபோன்ற பெண்ணா? அல்லது அதுபோன்று ஊக்கமளிக்கக் கூடிய பெண்ணை உங்களுக்குத் தெரியுமா? இதுபற்றிய குறிப்புகளை #SheInspireUs என்ற சொல்லைப் பயன்படுத்தி பகிர்ந்து கொள்ளவும்” என்று பிரதமர் தெரிவித்துள்ளார். @narendramodi மார்ச் 3, 2020
பிரதமர் அலுவலகம்
ஓணம் திருநாளில் மக்களுக்குப் பிரதமர் வாழ்த்துகள்
புனிதமான ஓணம் திருநாளையொட்டி மக்களுக்குப் பிரதமர் திரு நரேந்திர மோதி வாழ்த்துத் தெரிவித்துள்ளார்.
“புனிதமான ஓணம் திருநாள் வாழ்த்துக்கள்! இந்தத் திருவிழா மகிழ்ச்சி உணர்வையும், நல்வாழ்வையும், வளத்தையும், நமது சமூகத்தில் அதிகரிக்கச் செய்யட்டும்” என்று பிரதமர் கூறியுள்ளார்.
------
(Visitor Counter : 76